INFORMÁCIE  PRE  VEREJNOSŤ
(podľa §15a zákona NR SR č. 42/1994 Z. z. o civilnej ochrane obyvateľstva v znení neskorších predpisov )

Obecný úrad Vinohrady nad Váhom v súlade s § 14, ods. 1 písm. p) a § 15a zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov zverejňuje dňom 31.augusta 2012 na svojej internetovej stránke informácie pre verejnosť, ktoré zahŕňajú: 
	1) informácie o zdroji ohrozenia, 
	2) informácie o možnom rozsahu mimoriadnej udalosti a následkov na postihnutom 
	    území a životnom prostredí, 
	3) nebezpečné vlastnosti a označenie látok a prípravkov, ktoré by mohli spôsobiť 
	    mimoriadnu udalosť, 
	4) informácie o spôsobe varovania obyvateľstva a o záchranných prácach, 
	5) úlohy a opatrenia po vzniku mimoriadnej udalosti 
	6) podrobnosti o tom, kde sa dajú získať ďalšie informácie súvisiace s plánmi ochrany 
	    obyvateľstva v rámci územného obvodu, 
	7) odkaz na obmedzenia vyplývajúce z ochrany dôverných informácií a utajovaných 
	    skutočností. 
	
Mimoriadnou situáciou sa rozumie obdobie ohrozenia alebo obdobie pôsobenia následkov mimoriadnej udalosti na život, zdravie alebo majetok, ktorá je vyhlásená podľa tohto zákona; počas nej sa vykonávajú opatrenia na záchranu života, zdravia alebo majetku, na znižovanie rizík ohrozenia alebo činnosti nevyhnutné na zamedzenie šírenia a pôsobenia následkov mimoriadnej udalosti.
Na účely zákona č. 42/1994 Z. z. o civilnej ochrane sa mimoriadnou udalosťou rozumie živelná pohroma, havária, katastrofa, ohrozenie verejného zdravia II. stupňa alebo teroristický útok, pričom:

a) živelná pohroma je mimoriadna udalosť, pri ktorej dôjde k nežiaducemu uvoľneniu kumulovaných energií alebo hmôt v dôsledku nepriaznivého pôsobenia prírodných síl, pri ktorej môžu pôsobiť nebezpečné látky alebo pôsobia ničivé faktory, ktoré majú negatívny vplyv na život, zdravie alebo na majetok,
 
b) havária je mimoriadna udalosť, ktorá spôsobí odchýlku od ustáleného prevádzkového stavu, v dôsledku čoho dôjde k úniku nebezpečných látok alebo k pôsobeniu iných ničivých faktorov, ktoré majú vplyv na život, zdravie alebo na majetok,
 
c) katastrofa je mimoriadna udalosť, pri ktorej dôjde k narastaniu ničivých faktorov a ich následnej kumulácii v dôsledku živelnej pohromy a havárie.

d) Ohrozenie je obdobie, počas ktorého sa predpokladá nebezpečenstvo vzniku alebo rozšírenia následkov mimoriadnej udalosti.

Ohrozenie verejného zdravia II. stupňa nastáva, ak je potrebné prijať opatrenia podľa osobitného predpisu (§ 6 až 9 zákona Národnej rady Slovenskej republiky č. 42/1994 Z. z. v znení neskorších predpisov) pri:
a) radiačnej nehode alebo radiačnej havárii,
b) výskyte prenosného ochorenia, podozrení na prenosné ochorenie alebo podozrení na úmrtie 
    na prenosné ochorenie nad predpokladanú úroveň,
c) uvoľnení chemických látok ohrozujúcich život, zdravie, životné prostredie a majetok alebo
d) úniku mikroorganizmov alebo toxínov z uzavretých priestorov.

1   INFORMÁCIE O ZDROJOCH OHROZENIA, O MOŽNOM   
     ROZSAHU MU A NÁSLEDKOV NA POSTIHNUTOM ÚZEMÍ         
     A ŽIVOTNOM PROSTREDÍ

1.1   ŽIVELNÉ POHROMY 

1.1.1   Mimoriadne  javy  poveternostného  a klimatického  charakteru 

1.1.1.1   Povodne  a záplavy  z povrchových  tokov  
 
Zdroje:
     Na území obce nie povrchové vodné toky iba na okraji katastrálneho územia obce sa koryto rieky Váh dotýka jej územia  a obec nie touto riekou ohrozená.

1.1.1.2   Zvýšenie hladiny podzemných vôd a povrchové záplavy

Zdroje: 
Dlhotrvajúce i krátkodobé  výdatné dažde a/alebo masívnejšie topenie snehov spôsobujú zvýšenie hladiny spodných vôd, prípadne vytváranie povrchových záplav  terénu, rodinných domov a miestnych komunikácií.

Možný rozsah MU a následky na postihnutom území a životnom prostredí: 
V prípade dlhotrvajúcich i krátkodobých no  výdatnejších zrážok alebo masívnejšieho topenia snehu môže na území obce vznikať zaplavenie spodnými vodami v niektorých rodinných domoch hlavne na uliciach    Hlavná a Hulácka a prívalovými zrážkami  a bahnom na uliciach Hulácka , Stará hora, Paradič, Pomorová, 

1.1.1.3   Možnosť výskytu snehových kalamít

Zdroje:
Veterné počasie, rovinatý charakter terénu v obvode a nedostatok prirodzených vetrolamov zapríčiňujú v zimnom období výskyt snehových kalamít, hlavne na cestných úsekoch kolmých na prevládajúce smery vetra. Zložitá situácia sa môže vytvoriť v dôsledku dopravných havárií, alebo v zimnom období na úsekoch s nebezpečenstvom tvorby snehových závejov.

Možný rozsah MU a následky na postihnutom území a životnom prostredí:

     Snehové kalamity sa v obci  vyskytli na nasledujúcich pozemných komunikáciách:
-	štátna cesta II/507 - úsek Vinohrady nad Váhom – Dvorníky
-	miestna komunikácie Paradič - Hlboká, Pomorová

    Takéto mimoriadne udalosti majú za následok nezjazdnosť ciest a z toho vyplývajúce problémy so zásobovaním obcí resp. poskytovaním neodkladnej zdravotníckej pomoci.

1.1.2   Veľké lesné požiare  

      Lesné požiare okrem priameho nebezpečenstva ohňa môžu spôsobiť nepriaznivý vplyv na obyvateľstvo a životné prostredie aj tvorbou hustého dymu. 

Zdroje: 

      V blízkosti intravilánu obce Vinohrady nad Váhom  sú také lesné porasty, ktoré by v prípade požiaru ohrozovali obyvateľstvo a životné prostredie a to národná prírodná rezervácia Dubník a les pri Seredi (Autocamping, Sereď). V prípade ich požiaru môžu spôsobiť nepriaznivý vplyv na obyvateľstvo a životné prostredie hlavne tvorbou hustého dymu.

C. Ohrozenia seizmickou činnosťou, zosuvmi pôdy, skál a lavín.     

Podľa údajov Geofyzikálneho ústavu SAV Bratislava z pozorovaných zemetrasení na území Slovenska za obdobie rokov 1034 - 1990 územie obce Vinohrady nad Váhom  nie je ohrozené seizmickou činnosťou. Vzhľadom na členitý terén sa na území obce vyskytujú ohrozenia zosuvmi pôdy zo svahov.

1.2   HAVÁRIE 

1.2.1   Ohrozenie závažnou priemyselnou haváriou
   
Zdroje:
Sú to podniky zaradené do kategórie „A“ alebo „B“ v zmysle zákona č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších  predpisov. Na území obce ani v  bezprostrednej blízkosti  jej územia nie je žiadny podnik zaradený do kategórie stanovenej zákonom NR SR č. 261/2002 Z. z. o prevencii závažných priemyselných havárií a o zmene a doplnení niektorých zákonov v znení neskorších predpisov.

1.2.2   Stacionárne zdroje ohrozenia vyplývajúce z umiestnenia    
           nebezpečných látok   

Zdroje: 
Medzi stacionárne zdroje patria právnické a fyzické osoby – podnikatelia (podniky), ktorí svojou činnosťou môžu ohroziť život, zdravie alebo majetok. Ide o subjekty skladujúce resp. manipulujúce s nebezpečnými chemickými látkami, ktoré v prípade havárie môžu spôsobiť ohrozenie pre svoje okolie. V obci Vinohrady nad Váhom  nie sú žiadne stacionárne zdroje ohrozenia.

1.2.3   Úniky nebezpečných látok pri všetkých druhoch prepráv   

Zdroje sú určené prepravnou trasou. Označenie trás je centrálne ustanovené. V katastrálnom území obce Vinohrady nad Váhom  je to nasledovná trasa:  

Prepravné trasy	Vybrané NCHL
(prepravované v najväčšom množstve podľa 
jednotlivých trás)	
Ozna-čenie	Smer		
C13	Topoľčany– Hlohovec– Sereď	kyselina dusičná,
kyselina fosforečná	

 	 	 	 	 	
Komunikácia,	Druh	Oblasť ohrozenia	Poznámka	
	nebezpečnej látky	Hs/Hz	(m)	                                   	
 	 	 	 	 	
Topoľčany – Hlohovec – Sereď
	Kyselina dusičná
	Hs
	60
155	Množstvo do 
200 kg
do 35 – 40 ton	
		Hz
	500
1 800	Množstvo do 
200 kg
35 – 40 ton	

Čas vzniku, typ ani podmienky takýchto udalostí nie je možné jednoznačne vopred stanoviť. Vyhláška MV SR č. 533/2006 Z. z. o ochrane obyvateľstva pred účinkami nebezpečných látok v znení neskorších predpisov ustanovuje určovanie oblasti ohrozenia až po vzniku mimoriadnej udalosti takéhoto charakteru. Ohrozenie môže vzniknúť v okolí železničných tratí resp. cestných komunikácií. 
V zmysle § 7 ods. 2 písm. b) citovanej vyhlášky, ak pri preprave nebezpečných látok nie je známy druh nebezpečnej látky na účely okamžitého zásahu sa za bezpečný priestor, v ktorom sa výskyt nebezpečnej látky nepredpokladá, považuje priestor vzdialený najmenej 100 metrov od miesta výskytu nebezpečnej látky.
V závislosti na konkrétnej situácii budú ochranné opatrenia spočívať hlavne na ukrytí obyvateľstva alebo na vykonaní krátkodobej evakuácie obyvateľstva obce.
Záver: Pri vzniku MU spojenej s únikom NL pri ich preprave sa počas pôsobenia nebezpečných látok uprednostňuje  ukrytie obyvateľstva pred evakuáciou, pretože spravidla nebude už dostatok času na organizované vykonanie evakuácie. Rozhodnutie o evakuácii alebo ukrytí bude závisieť od včasnosti a kvality informácií o MU, poveternostných podmienkach a čase, ktorý je k dispozícii do predpokladaného príchodu oblaku pár NL Z uvedenej analýzy vyplýva potreba venovať zvýšenú pozornosť zabezpečeniu ukrytia obyvateľstva obce, pretože časť územia obce sa môže nachádzať v pásme izolácie (smrteľného ohrozenia) i v pásme ohrozenia zdravia  pri úniku  kyseliny dusičnej.  

1.3   KATASTROFY 

1.3.1   Havárie jadrových zariadení 

	1.3.1.1 Zdroje ohrozenia:
Pre obec Vinohrady nad Váhom je ním v súčasnosti iba Jadrové zariadenie (JZ) V2 Jaslovské Bohunice. Jadrové zariadenie V1 je už v etape celkového vyraďovania. Prvý blok bol odstavený 31.12. 2006 a druhý 31.12.2008. 

Možný rozsah MU a následky na postihnutom území a životnom prostredí: 

Pri havárii môže uniknúť ionizujúce žiarenie a rádioaktívne látky do ovzdušia i vody. Na základe platnej legislatívy sa oblasť ohrozenia pre prípad nehody alebo havárie jadrového zariadenia člení na pásma A, B, C a na 16 sektorov s veľkosťou stredového uhla 22,5 stupňa, pričom stred prvého sektora je orientovaný na sever. Rozhodnutím Úradu jadrového dozoru SR sú pre JZ V2 stanovené nasledujúce vzdialenosti: 
	- pásmo A: do 5 km, pásmo B: od 5 do 10 km, pásmo C: od 10 do 21 km. 

Poznámky: 
V prípade havárie JZ V2 je plánované vykonať evakuáciu obyvateľov z obce Vinohrady nad Váhom cez kontrolné stanovište v Sládkovičove do miest ubytovania evakuovaných v Sládkovičove. Územie obce sa nachádza iba v pásme C od JZ V2. Vzdialenosť územia obce Vinohrady nad Váhom od JZ V-2 Jaslovské Bohunice je 17,951 km severozápadne od obce.

Časové faktory ohrozenia: 	-	ak v = 1 m/s (3,6 km/h)    tak t = 300 min         	
	-	ak v = 3 m/s (10,8 km/h)  tak t =  100 min	
	-	ak v = 6 m/s (21,6 km/h)  tak t =   50 min	
(-  v - rýchlosť  prízemného vetra ,  t- čas začiatku ohrozenia). 

1.3.2   Letecká prevádzka 

Zdroje: 

Nad územím obce Vinohrady nad Váhom vedie letová trasa v úseku medzi Bratislavou a Nitrou. 

1.3.3   Porušenie vodnej stavby 

Obec Vinohrady nad Váhom nie je ohrozená haváriou vodných stavieb.

2   NEBEZPEČNÉ VLASTNOSTI A OZNAČENIE LÁTOK A    
     PRÍPRAVKOV, KTORÉ BY MOHLI SPỒSOBIŤ  
     MIMORIADNU UDALOSŤ

V ďalšom texte sú popísané tie nebezpečné chemické látky, ktoré predstavujú zdroj ohrozenia pre územie obce.  
   
2.1   KYSELINA DUSIČNÁ - – vložiť scan dokumentu z MV SR v Adobe Acrobat.

2.2  KYSELINA FOSFOREČNÁ – vložiť scan dokumentu z MV SR v Adobe Acrobat.

3   INFORMÁCIE O SPỒSOBE VAROVANIA OBYVATEĽSTVA
     A O ZÁCHRANNÝCH PRÁCACH

3.1   Varovanie obyvateľstva 

Informačný systém civilnej ochrany tvorí hlásnu službu a informačnú službu civilnej ochrany, pričom :
	a) hlásna služba zabezpečuje včasné varovanie obyvateľov a vyrozumenie osôb 
	    činných pri riešení následkov mimoriadnej udalosti a obcí o ohrození alebo o vzniku 
	    mimoriadnej udalosti, 
	b) informačná služba zabezpečuje zber, spracovanie, vyhodnocovanie a poskytovanie  
	    informácií. 

Varovanie obyvateľstva sa vykonáva varovnými signálmi 

Varovné signály a signál „Koniec ohrozenia" sa následne dopĺňajú hovorenou informáciou prostredníctvom hromadných informačných prostriedkov. 
Preskúšanie prevádzkyschopnosti systémov varovania obyvateľstva sa vykonáva dvojminútovým stálym tónom sirén po predchádzajúcom informovaní obyvateľstva o čase skúšky prostredníctvom hromadných informačných prostriedkov. Koordináciu preskúšavania týchto systémov vykonáva Ministerstvo vnútra Slovenskej republiky. 

Varovanie obyvateľstva v obci Vinohrady nad Váhom je zabezpečované 4 sirénami uvedenými v nasledujúcej tabuľke.

umiestnenie sirény
(ulica, číslo, objekt)	Majiteľ	typ
sirény	rok
výstavby	druh
ovládania	
Budova obecného úradu, Vinohrady nad Váhom 355	EBO	PAVIAN	2012	Ručne i
diaľkovo	
Vo dvore rodinného domu  
Vinohrady nad Váhom  540	EBO	PAVIAN	2012	Ručne i
diaľkovo	
Vo dvore rodinného domu  
Vinohrady nad Váhom  207	EBO	PAVIAN	2012	Ručne i
diaľkovo	
Stožiar pred rodinným domom 
Vinohrady nad Váhom  117	EBO	PAVIAN	2012	Ručne i
diaľkovo	

Po obdržaní informácie o ohrození územia obce budú spustené príslušné sirény z dispečingu EBO V-2 kolísavým tónom po dobu 2 minút. Po jeho skončení bude v miestnom rozhlase oznámené :
•	deň a hodinu vzniku ohrozenia,
•	údaje o zdroji a druhu ohrozenia
•	údaje o veľkosti ohrozeného územia
•	základné pokyny pre obyvateľstvo

V prípade výpadku elektrického prúdu bude varovanie vykonané náhradnými prostriedkami (vozidlom obecného úradu s ručným megafónom). Varovanie môže byť zároveň vykonávané i vysielaním informácií rozhlasovými a televíznymi stanicami, prípadne i vozidlami policajného zboru SR.

3.2   Záchranné práce

Záchranné práce 
Záchranné práce sú činnosti na záchranu života, zdravia osôb a záchranu majetku, ako aj na ich odsun z ohrozených alebo z postihnutých priestorov. Súčasťou záchranných prác sú činnosti na zamedzenie šírenia a pôsobenia následkov mimoriadnej udalosti a vytvorenie podmienok na odstránenie následkov mimoriadnej udalosti. 
Záchranné práce vykonávajú záchranné zložky integrovaného záchranného systému, útvary Policajného zboru a osoby povolané na osobné úkony. 

Činnosť pri záchranných prácach obsahuje najmä:

	- varovanie obyvateľstva a vyrozumenie osôb ohrozených mimoriadnou udalosťou a aj 
	   pri zmenách situácie počas vykonávania záchranných prác, 
	- vykonanie prieskumu a pozorovania na postihnutom území, ktorého cieľom je 
	   vyhľadať postihnuté osoby mimoriadnou udalosťou, vyznačiť kontaminované a   
	   životu nebezpečné úseky, 
	- vyslobodzovanie postihnutých osôb z trosiek zničených a narušených budov, vrakov 
	  dopravných prostriedkov, ochranných stavieb, zo zaplavených priestorov a z  
	  horiacich budov, 
	- prívod vzduchu a vody osobám v zavalených priestoroch a ochranných stavbách, 
	- individuálnu ochranu osobám v kontaminovanom priestore a ich odsun z tohto 
	  priestoru, 
	- poskytnutie prvej predlekárskej pomoci a neodkladnej zdravotnej starostlivosti 
	  zraneným osobám vrátane odsunu postihnutých do zdravotníckych zariadení, 
	- lokalizáciu a likvidáciu požiarov ohrozujúcich postihnuté osoby a nasadené sily a 
	  prostriedky, 
	- kontrolu kontaminovania a ožiarenia osôb, kontrolu kontaminovania územia,  
	   ovzdušia a  budov, 
	- poskytnutie jódovej a špeciálnej profylaxie, 
	- hygienickú očistu postihnutých osôb, 
	- likvidáciu úniku nebezpečných látok a zabránenie ich šíreniu, 
	- špeciálnu očistu a dezaktiváciu územia, budov, priestorov, dopravných prostriedkov 
	  a komunikácií nevyhnutných pre činnosť nasadených síl a prostriedkov,
	- dezinfekciu, dezinsekciu a deratizáciu územia, budov, priestorov, dopravných 
	   prostriedkov a komunikácií nevyhnutných pre činnosť nasadených síl a prostriedkov, 
	- reguláciu pohybu osôb a dopravných prostriedkov na postihnutom území, 
	- uzavretie postihnutého územia, 
	- ochranu postihnutých osôb a nasadených síl a prostriedkov pred nepriaznivými 
	  poveternostnými vplyvmi a následkami mimoriadnej udalosti, 
	- odsun nezranených osôb z postihnutého územia, 
	- núdzové zásobovanie a núdzové ubytovanie osôb, ktoré sú následkom mimoriadnej 
	  udalosti bez základných životných potrieb,
	- poskytnutie veterinárnej pomoci postihnutým a ohrozeným zvieratám a vykonanie 
	  veterinárnej očisty, 
	- odpojenie poškodených rozvodných sietí a zariadení ohrozujúcich postihnuté osoby, 
	  nasadené sily, prostriedky a majetok, 
	- pozorovanie postihnutého územia a kontrolné merania, 
	- spevňovanie alebo strhávanie poškodených stavieb, budov a konštrukcií 
	  ohrozujúcich postihnuté osoby a nasadené sily a prostriedky,  
	- uvoľňovanie zahataných vodných tokov, 
	- uvoľňovanie určených cestných komunikácií a železničných tratí, vytvorenie 
	  priechodov a prejazdov potrebných na vykonávanie záchranných prác a odsun 
	  postihnutých osôb, 
	- čerpanie a vypúšťanie vody zo zaplavených častí budov a územia, kde sa vykonávajú 
	  záchranné práce, 
	- zachytávanie ropných produktov na vodných tokoch a plochách, 
	- identifikáciu, odsun a pochovávanie usmrtených osôb, 
	- uskladňovanie, odsun a likvidáciu kontaminovaného materiálu a ekologickú asanáciu 
	  zvyškov nebezpečných látok, 
	- psychologickú pomoc a duchovnú pomoc. 

     Záchranné práce po vzniku mimoriadnej udalosti v EBO V-2 budú v závislosti na dobe vzniku mimoriadnej udalosti, poveternostných podmienkach, rýchlosti varovania obyvateľstva po vzniku MU a na dodržiavaní režimových opatrení vyhlásených na území obce obyvateľstvom zahrňovať hlavne:

	- varovanie obyvateľstva a vyrozumenie osôb ohrozených mimoriadnou udalosťou a aj 
	   pri zmenách situácie počas vykonávania záchranných prác, 
	- individuálnu ochranu osobám v kontaminovanom priestore a ich odsun z tohto 
	  priestoru, 
	- kontrolu kontaminovania a ožiarenia osôb, kontrolu kontaminovania územia,  
	   ovzdušia a  budov, 
	- poskytnutie jódovej a špeciálnej profylaxie, 
	- hygienickú očistu postihnutých osôb, 
	- - špeciálnu očistu a dezaktiváciu územia, budov, priestorov, dopravných prostriedkov 
	  a komunikácií nevyhnutných pre činnosť nasadených síl a prostriedkov,
	- reguláciu pohybu osôb a dopravných prostriedkov na postihnutom území, 
	- uzavretie postihnutého územia, 
	- ochranu postihnutých osôb a nasadených síl a prostriedkov pred nepriaznivými 
	  poveternostnými vplyvmi a následkami mimoriadnej udalosti, 
	- odsun nezranených osôb z postihnutého územia, 
	- pozorovanie postihnutého územia a kontrolné merania, 
	- psychologickú pomoc a duchovnú pomoc. 

Koniec ohrozenia bude vyhlásený spustením sirén v obci  stálym tónom po dobu 2 minút. Po odznení sirén bude v miestnom rozhlase vysielaná informácia o ukončení ohrozenia územia obce.

4   ÚLOHY A OPATRENIA PO VZNIKU MIMORIADNEJ  
     UDALOSTI

Po vzniku MU (napr. pri havárii JZ V-2 spojenom s únikom rádioktívnych látok), bude nasledovať informovanie obecného úradu Vinohrady nad Váhom o tejto skutočnosti od  JZ V-2 prípadne i iného zdroja informácie, ktorým môže byť koordinačné stredisko IZS Trnava, OCOaKR ObÚ Galanta, alebo iná osoba v závislosti od druhu MU a miesta jej vzniku. Po vzniku hávárie JZ V-2  bude vykonané vyhlásenie signálu „Všeobecné ohrozenie“ spustením  4 sirén PAVIAN z dispečingu JZ V-2   kolísavým tónom po dobu 2 minút. Po jeho ukončení cestou miestneho rozhlasu bude vysielaná hovorená informácia, v ktorej budú občania informovaní o charaktere MU a obdržia základné pokyny pre obyvateľstvo.
V základných pokynoch sa obyvateľstvo dozvie, či sa má ukryť v domoch a bytoch, utesniť obývacie priestory, zotrvať v režime izolácie a sledovať rozhlas, televíziu a vysielanie miestneho rozhlasu o vývoji situácie alebo sa pripraviť na evakuáciu, prípadne vykonať iné režimové opatrenia. Na základe analýzy ohrozenia územia obce je pre obec Vinohrady nad Váhom  plánovaná dlhodobá evakuácia. 

Pre prípad mimoriadnej udalosti sú fyzické osoby povinné:

	a) dodržiavať pokyny obvodných úradov, obcí, ako aj iných právnických osôb a 
	    fyzických osôb uvedených v § 16 zákona NR SR č. 42/1994 Z. z. o civilnej ochrane 
	b) riadiť sa ich pokynmi na ukrytie a evakuáciu, 
	c) vykonávať opatrenia na ochranu potravín, vody, zvierat a krmív, ktoré vlastnia 
	    alebo sú im zverené, 
	d) plniť úlohy v jednotkách a zariadeniach civilnej ochrany podľa určenia a zaradenia 
	    a na plnenie úloh sa vopred pripraviť, 
	e) vykonávať časovo obmedzené práce pre civilnú ochranu súvisiace s bezprostrednou 
	    ochranou života, zdravia a majetku, 
	f) poskytnúť vecné prostriedky, ktoré vlastnia alebo užívajú, 
	g) poskytnúť potrebné priestory a prostriedky na núdzové ubytovanie osobám 
	    postihnutým mimoriadnou udalosťou, ako aj osobám, ktoré vykonávajú záchranné 
	    práce. 
Povinnosti uvedené pod písm. e), f) a g) nie je fyzická osoba povinná splniť v prípade, ak by tým vystavila vážnemu ohrozeniu seba alebo blízke osoby alebo ak jej v tom bránia iné dôležité okolnosti. 

5  podrobnosti o tom, kde sa dajú získať ďalšie 
    informácie

Podrobnosti a ďalšie informácie súvisiace s plánmi ochrany obyvateľstva je možné získať na obecnom úrade Vinohrady nad Váhom č. 355, alebo na tel. č. 031 7899242, 031 7899253 a 0903 406 030. 

6  ODKAZ NA OBMEDZENIA VYPLÝVAJÚCE Z OCHRANY 
    DôVERNÝCH INFORMÁCIÍ A UTAJOVANÝCH SKUTOČNOSTÍ          

Vyššie zverejnené informácie sú v súlade so zákonom č. 42/1994 Z.z. o civilnej ochrane obyvateľstva v znení neskorších predpisov a nevzťahujú sa ne žiadne obmedzenia vyplývajúce zo zákona č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predpisov a zákona č. 428/2002 Z.z. o ochrane osobných údajov v znení neskorších predpisov. Verejnosť má možnosť sa vyjadriť k uvedeným informáciám do 30 dní po zverejnení, na obecnom úrade Vinohrady nad Váhom           č.355. Opodstatnené pripomienky sa zohľadnia pri aktualizovaní Plánov ochrany obyvateľstva. 

Zverejnené dňa: 			    31. 08.  2012
Dátum poslednej aktualizácie: 	    14. mája 2012